stanford-oval/wikipedia huggingface dataset:
สบู่ (เพลงอภิวัชร์ เอื้อถาวรสุข)

| "สบู่" |
| --- | --- |

เพลงโดยอภิวัชร์ เอื้อถาวรสุข
จากอัลบั้มSupermarket
วางจำหน่าย: 27 มิถุนายน พ.ศ. 2555
แนวเพลง: ป็อป
ความยาว: 3:52
ค่ายเพลง: เลิฟอีส ,บีอีซี-เทโร มิวสิค
ผู้ประพันธ์เพลง: อภิวัชร์ เอื้อถาวรสุข
 
มิวสิกวิดีโอ
"สบู่" ที่ยูทูบ
 
"สบู่" เป็นซิงเกิลที่ขับร้องและประพันธ์คำร้อง-แต่งทำนอง และเรียบเรียงโดยอภิวัชร์ เอื้อถาวรสุข (แสตมป์) นักร้อง นักแต่งเพลง และสถาปนิกชาวไทย สังกัดค่ายเลิฟอีส ในเครือของบีอีซี-เทโร มิวสิค ออกจำหน่ายในรูปแบบดิจิตอลดาวโหลดในวันที่ 27 มิถุนายน พ.ศ. 2555 ส่วนมิวสิควีดิโอนี้เผยแพร่ครั้งแรกในวันที่ 31 กรกฎาคม พ.ศ. 2555
เนื้อหาเพลงอาจไม่ได้ให้กำลังใจคนที่ผิดหวังความรัก แต่มีมุมมองอีกด้านหนึ่งที่อยากจะให้คิดคือไม่อยากให้จมอยู่ในอดีตที่เลวร้าย เพราะมันจะมาทำร้ายตัวเอง สิ่งของที่สร้างร่วมกัน มันคือตัวแทนของความรู้สึกดีๆที่ครั้งหนึ่งเรามีด้วยกัน เป็นความทรงจำในห้วงความคิดหนึ่ง แค่นึกหรือได้ใช้สิ่งของนั้น แม้จะเศร้าจนทำให้เราเกือบตายก็ตาม
การตอบรับ

เพลง "สบู่" ติดอันดับสูงสุดที่ 2 จากการจัดอันดับของซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 5 สิงหาคม พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล 40 สถานี
การตอบรับ > ชาร์ต

| ชาร์ต (พ> ศ. 2555) | อันดับสูงสุด |
| --- | --- |
IW Chart Top 20 เพลงไทยสากล: 6
ซี้ดเอฟเอ็ม ชาร์ตท็อป 20: 2
95.5 เอฟเอ็ม เวอร์จิ้นฮิตซ์ ชาร์ตท็อป 40: 38
การตอบรับ > รางวัลที่ได้รับ

| รางวัล | สาขา | ผล |
| --- | --- | --- |
| Greetz Award 2012 | Greetz Sad | ได้รับรางวัล |
หลี่ เจี้ยนเฉิง

หลี่ เจี้ยนเฉิง (จีน: 李建成; พินอิน: Lǐ Jiànchéng , ค.ศ. 589 – 2 กรกฎาคม ค.ศ. 626) ได้รับการสถาปนาเป็น รัชทายาทอิ่น (จีน: 隱太子; พินอิน: Yǐn Tàizǐ) พระราชโอรสองค์ใหญ่และรัชทายาทใน จักรพรรดิถังเกาจู่ ปฐมจักรพรรดิแห่ง ราชวงศ์ถัง
หลี่ เจี้ยนเฉิง ประสูติเมื่อ ค.ศ. 589 ในรัชสมัย จักรพรรดิสุยเหวิน ปฐมจักรพรรดิแห่ง ราชวงศ์สุย โดยเป็นพระราชโอรสองค์ใหญ่ในจักรพรรดิถังเกาจู่เมื่อครั้งยังเป็น หลี่ ยฺเหวียน ขุนศึกแห่งราชวงศ์สุยกับจักรพรรดินีโต้ว มีพระอนุชาร่วมพระมารดาเดียวกันอีก 3 พระองค์คือ หลี่ซื่อหมิน, หลี่หยวนจี๋ และ หลี่เสฺวียนป้า
เมื่อหลี่ ยฺเหวียน ขึ้นสืบราชบัลลังก์เป็นจักรพรรดิถังเกาจู่ และสถาปนาราชวงศ์ถังใน ค.ศ. 1161 พระองค์ก็ได้สถาปนาหลี่ เจี้ยนเฉิง ขึ้นเป็นรัชทายาท ทำให้องค์ชายหลี่ ชื่อหมินพระราชโอรสองค์รองที่มีบทบาทสำคัญในการร่วมสถาปนาราชวงศ์ไม่พอพระทัย
ขณะเดียวกันหลี่ เจี้ยนเฉิง และหลี่ ยฺเหวียนจี๋ ร่วมมือกันวางแผนเพื่อปลงพระชนม์หลี่ ชื่อหมิน หลี่ ชื่อหมิน ก็เกิดระแวงขึ้นมาทำให้พระองค์ตัดสินพระทัยชิงลงมือก่อนด้วยการหลอกองค์ชายทั้งสองมาที่ประตูเสฺวียนอู่ซึ่งหลี่ ชื่อหมิน ได้ซุ่มวางกำลังเอาไว้แล้วทำให้เกิด เหตุการณ์ที่ประตูเสฺวียนอู่
องค์ชายหลี่ เจี้ยนเฉิง สิ้นพระชนม์พร้อมกับหลี่ ยฺเหวียนจี๋ เมื่อวันที่ 2 กรกฎาคม ค.ศ. 626
สาวน้อยร้อยไมค์

| สาวน้อยร้อยไมค์ |
| --- | --- |
ประเภท: โรแมนติก คอมเมดี้
สร้างโดย: มงคลดี
เขียนโดย: บทประพันธ์ :  แบ่งบัณณ์ หอมจันทร์   บทโทรทัศน์ :  แบ่งบัณณ์ / ลาณีญา / กุศลิน / ริชา
กำกับโดย: ภูดิท พฤกษะวัน
แสดงนำ: พงศกร โตสุวรรณ แอนน่า กลึคส์ เปรมอนันต์ ศรีพานิช จาด้า อินโตร์เร
ดนตรีแก่นเรื่องเปิด: สาวน้อยร้อยไมค์ - แอนน่า กลึคส์
ดนตรีแก่นเรื่องปิด: คนเติมฝัน...คำสัญญา - แอนน่า กลึคส์
ประเทศแหล่งกำเนิด:  ประเทศไทย
ภาษาต้นฉบับ:  ไทย
จำนวนตอน: 30 ตอน
การผลิต
ผู้อำนวยการผลิต: คณะกรรมการพิจารณาการผลิตละครโทรทัศน์
ผู้อำนวยการสร้าง: ตะวัน จารุจินดา คูณพสิล จารุจินดา
สถานที่ถ่ายทำ:  ประเทศไทย
ความยาวตอน: 55 นาที
ออกอากาศ
เครือข่าย: ช่อง 7 เอชดี
ออกอากาศ: 29 สิงหาคม พ.ศ. 2565 – 11 ตุลาคม พ.ศ. 2565
สาวน้อยร้อยไมค์ เป็นละครโทรทัศน์แนวมิวสิคัล-โรแมนติก-คอมเมดี้ ออกอากาศทางช่อง 7 เอชดี โดยเริ่มออกอากาศวันที่ 29 สิงหาคม – 11 ตุลาคม พ.ศ. 2565
นักแสดง

| บทบาท | นักแสดงหลัก |
| --- | --- |
ภูไท ศรีวรรณา (ภู): พงศกร โตสุวรรณ
เบญจมาศ คำสวรรค์ (หล้า): แอนน่า กลึคส์
เก่ง คำสวรรค์: เปรมอนันต์ ศรีพานิช
สิริน วิชยศิลป์ (แอลลี่): จาด้า อินโตร์เร
บทบาท: นักแสดงสมทบ
เฟียต: นคินธร โพธิผละ
พิพัฒน์: ชณภัส รุ่งหิรัญประภากร
สิริมายา: พาเมล่า เบาว์เด้น
ครูธำรง: ทัช ณ ตะกั่วทุ่ง
แสงดาว: ธรัญญ่า มโนลีหกุล
พัดชา: ขนิษฐา เบ้าหล่อเพชร
สิง: กิ๊ฟ ชวนชื่น
ครูเทพ: วิทยา เจตะภัย
โด่ง: นวไพบูลย์ วุฒินานนท์
หล่อ: นวธันย์ ธวัชวงศ์เดชากุล
เจ๊กล้วย: ดนยา รัตนธาดา
ดำ: อัครเดช รอดวินิจ
ไททอง ศรีวรรณา: อธิวัฒน์ สนิทวงศ์ ณ อยุธยา
เสี่ยพร้อม: เวนช์ ฟอลโคเนอร์
เกตรา ศรีวรรณา: ขวัญฤดี กลมกล่อม
ม่อน: ด.ช. นิธินันท์ พูลสวัสดิ์
แม่เล็ก คำสวรรค์: ปภัสรา เตชะไพบูลย์
บทบาท: ให้เกียรติรับเชิญ
เรวดี ลุยเลย: ฝน ธนสุนธร
บทบาท: นักแสดงตัวประกอบ
ท่านประจักษ์: ธนภัทร สีงามรัตน์
โฆษกประจำวงดนตรี: อมตะ บันเทิงเทพ
เพลงประกอบละคร

เพลง สาวน้อยร้อยไมค์ ร้องโดย แอนน่า กลึคส์
เพลง คนเติมฝัน...คำสัญญา ร้องโดย แอนน่า กลึคส์
เพลง คนเติมฝัน...คำสัญญา (Cover Version) ร้องโดย ตะวัน จารุจินดา
เรตติ้ง

การตอบรับของละครเรื่องนี้ทั้งหมด 30 ตอนที่ได้ออกอากาศไป (เมื่อวันที่ 29 สิงหาคม พ.ศ. 2565 - วันที่ 11 ตุลาคม พ.ศ. 2565) นีลเส็น ได้วัดค่าเฉลี่ยเรตติ้งละครจากคนทั่วประเทศไทยอยู่ที่ 5.3
| ตอนที่ | ออกอากาศ | เรตติ้งทั่วประเทศ |
| --- | --- | --- |
| 1 | 29 สิงหาคม 2565 | 4.3 |
| 2 | 30 สิงหาคม 2565 | 4.7 |
| 3 | 31 สิงหาคม 2565 | 4.5 |
| 4 | 1 กันยายน 2565 | 4.4 |
| 5 | 2 กันยายน 2565 | 4.4 |
| 6 | 5 กันยายน 2565 | 4.7 |
| 7 | 6 กันยายน 2565 | 5.0 |
| 8 | 7 กันยายน 2565 | 4.9 |
| 9 | 8 กันยายน 2565 | 5.4 |
| - | 9 กันยายน 2565 | งดออกอากาศ |
| 10 | 12 กันยายน 2565 | 5.4 |
| 11 | 13 กันยายน 2565 | 5.2 |
| 12 | 14 กันยายน 2565 | 5.4 |
| 13 | 15 กันยายน 2565 | 5.1 |
| 14 | 16 กันยายน 2565 | 5.0 |
| 15 | 19 กันยายน 2565 | 5.1 |
| 16 | 20 กันยายน 2565 | 5.5 |
| 17 | 21 กันยายน 2565 | 5.5 |
| 18 | 22 กันยายน 2565 | 5.5 |
| 19 | 23 กันยายน 2565 | 5.6 |
| 20 | 26 กันยายน 2565 | 5.7 |
| 21 | 27 กันยายน 2565 | 5.6 |
| 22 | 28 กันยายน 2565 | 4.7 |
| 23 | 29 กันยายน 2565 | 5.2 |
| 24 | 30 กันยายน 2565 | 5.8 |
| 25 | 3 ตุลาคม 2565 | 5.5 |
| 26 | 4 ตุลาคม 2565 | 5.8 |
| 27 | 5 ตุลาคม 2565 | 5.7 |
| 28 | 6 ตุลาคม 2565 | 5.9 |
| 29 | 7 ตุลาคม 2565 | 6.2 |
| - | 10 ตุลาคม 2565 | งดออกอากาศ |
| 30 (ตอนจบ) | 11 ตุลาคม 2565 | 6.1 |
| ค่าเฉลี่ย | ค่าเฉลี่ย | 5.3 |
แหล่งข้อมูลอื่น

สาวน้อยร้อยไมค์ ที่สยามโซน
สาวน้อยร้อยไมค์ ที่ช่อง 7HD
สาวน้อยมหัศจรรย์ Wonder G

สาวน้อยมหัศจรรย์ Wonder G เป็นละครโทรทัศน์ประเภทฮีโร่แปลงร่าง หรือโทคุซัทสึ ผลิตโดยกันตนา กำกับโดย อนุวัฒน์ ถนอมรอด บทประพันธ์โดย ปันฝัน บทโทรทัศน์โดย ทียา ออกอากาศทางสถานีวิทยุโทรทัศน์สีกองทัพบกช่อง7 เวลา 18.15 - 18.40 น. โดยประมาณทุกวันจันทร์-ศุกร์ โดยเริ่มออกอากาศตั้งแต่วันที่ 29 มิถุนายน พ.ศ. 2553 จนถึงวันที่ 2 กันยายน พ.ศ. 2553
ตัวละคร > ตัวละครหลัก

เพื่อนในละแวกบ้านและเป็นรุ่นพี่ที่โรงเรียนของวันใส สนใจเรื่องดาราศาสตร์และตำนานนิยายต่างๆบนโลก ชื่นชมในความสามารถของวันเดอร์ จีและหวังว่าจะเป็นผู้ช่วยที่ดีของวันเดอร์ จี
นักแสดง > นักแสดงหลัก

อาเมเรีย จาคอป แสดงเป็น วันใส / วันเดอร์ จี , จี
ธีรภัทร์ แย้มศรี แสดงเป็น ทัศนัย (แทน)
เจษยา เวียงเกตุ แสดงเป็น วรัญญา (รัน)
นันทศัย พิศลยบุตร แสดงเป็น ทศพล
ศราวุธ นวแสงอรุณ แสดงเป็น พิภพ
มณฑล สุรวิทย์ธรรมะ แสดงเป็น วิน
กันตา ดานาว แสดงเป็น นิลาวัลย์
อธิวัฒน์ สนิทวงศ์ ณ อยุธยา แสดงเป็น ชนะ
ปีเตอร์ กัลป์
วรภร เลิศเกียรติไพบูลย์ แสดงเป็น DT
นักแสดง > นักแสดงรับเชิญ

ณัทชาภา พลบูรณ์
ภูมิพัฒน์ สังขวิภาพจพิบูล แสดงเป็น แม็ก
วัชรชัย สัตย์พิทักษ์ แสดงเป็น ภูมิ
ธนโชติ อ่อนจันทร์ประเสริฐ แสดงเป็น ต้น
ณพสิทธิ์ เที่ยงธรรม
สุธิพร เมธา แสดงเป็น ไฮดรา
รุ่งระวี บริจินดากุล แสดงเป็น นิกซ์
ด.ช.ภูริทัต ชุติวัฒน์ขจรชัย แสดงเป็น ออก้า
ด.ญ.ณิชชา เจนจิตรานนท์ แสดงเป็น มีน
รายชื่อตอน

มหัศจรรย์วันเดอร์จี
ภาพลวงตา
ปีศาจแห่งท้องทะเล
คู่มรณะ
แหล่งข้อมูลอื่น

กันตนา
สมเด็จพระเจ้าบรมวงศ์เธอ เจ้าฟ้าอาภรณ์

| สมเด็จพระเจ้าบรมวงศ์เธอ เจ้าฟ้าอาภรณ์ |
| --- | --- |
สมเด็จพระเจ้าบรมวงศ์เธอ ชั้น 2 เจ้าฟ้าชั้นเอก
ประสูติ: 19 เมษายน พ.ศ. 2359
สิ้นพระชนม์: พ.ศ. 2391
ราชสกุล: อาภรณ์กุล
ราชวงศ์: จักรี
พระบิดา: พระบาทสมเด็จพระพุทธเลิศหล้านภาลัย
พระมารดา: สมเด็จพระเจ้าบรมวงศ์เธอ เจ้าฟ้ากุณฑลทิพยวดี
สมเด็จพระเจ้าบรมวงศ์เธอ เจ้าฟ้าอาภรณ์ (19 เมษายน พ.ศ. 2359 - พ.ศ. 2391) เป็นพระราชโอรสในพระบาทสมเด็จพระพุทธเลิศหล้านภาลัย กับสมเด็จพระเจ้าบรมวงศ์เธอ เจ้าฟ้ากุณฑลทิพยวดี ประสูติเมื่อวันศุกร์ เดือน 5 แรม 7 ค่ำ ปีชวด อัฐศก จ.ศ. 1178 ตรงกับวันที่ 19 เมษายน พ.ศ. 2359 ทรงกำกับกรมพระคชบาลในรัชกาลที่ 3 เป็นต้นราชสกุลอาภรณ์กุล
ภายหลังปลายรัชกาลที่ 3 เกิดเรื่องกรมหลวงรักษ์รณเรศ สมเด็จพระเจ้าบรมวงศ์เธอ เจ้าฟ้าอาภรณ์ จึงทรงพัวพันด้วยและทรงถูกจองจำและสิ้นพระชนม์ด้วยพระโรคอหิวาตกโรค เมื่อปีวอก จุลศักราช 1210 ตรงกับปี พ.ศ. 2391 สิริพระชันษา 32 ปี
พระโอรส-พระธิดา

หม่อมเจ้าชายใหญ่ อาภรณ์กุล
หม่อมเจ้าชายวงศ์ อาภรณ์กุล (ประสูติ พ.ศ. 2384)
หม่อมเจ้าชายเป๋า อาภรณ์กุล (พ.ศ. 2385 – 27 ตุลาคม พ.ศ. 2421)
หม่อมเจ้าชายเนตร อาภรณ์กุล (7 สิงหาคม พ.ศ. 2388 – 31 สิงหาคม พ.ศ. 2456)
หม่อมเจ้าชายเผือก อาภรณ์กุล (พ.ศ. 2388 – 6 เมษายน พ.ศ. 2449)
หม่อมเจ้าชายข้อ อาภรณ์กุล
หม่อมเจ้าชายหนูเล็ก อาภรณ์กุล
หม่อมเจ้าหญิงแหวว อาภรณ์กุล
หม่อมเจ้าหญิงหนู อาภรณ์กุล
พระเกียรติยศ

| ธรรมเนียมพระยศของ สมเด็จพระเจ้าบรมวงศ์เธอ เจ้าฟ้าอาภรณ์ |
| --- | --- |
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
พระเกียรติยศ > พระอิสริยยศ

สมเด็จพระเจ้าลูกยาเธอ เจ้าฟ้าอาภรณ์ (19 เมษายน พ.ศ. 2359 - 21 กรกฎาคม พ.ศ. 2367)
สมเด็จพระเจ้าน้องยาเธอ เจ้าฟ้าอาภรณ์ (21 กรกฎาคม พ.ศ. 2367 - พ.ศ. 2391)
ภายหลังสิ้นพระชนม์
สมเด็จพระเจ้าบรมวงศ์เธอ เจ้าฟ้าอาภรณ์ (1 ตุลาคม พ.ศ. 2411)
หลี่ เฉียง

| หลี่ เฉียง |
| --- | --- |
李强
หลี่ เฉียง ใน ค.ศ. 2023

นายกรัฐมนตรีสาธารณรัฐประชาชนจีน
อยู่ในวาระ
เริ่มดำรงตำแหน่ง  11 มีนาคม ค.ศ. 2023 (2023-03-11)
ผู้นำ: สี จิ้นผิง
ก่อนหน้า: หลี่ เค่อเฉียง
 
ข้อมูลส่วนบุคคล
เกิด:  (1959-07-23) 23 กรกฎาคม ค.ศ. 1959 (65 ปี) รุ่ยอาน เจ้อเจียง
พรรคการเมือง: พรรคคอมมิวนิสต์จีน
ลายมือชื่อ: 

หลี่ เฉียง (จีนตัวย่อ: 李强; จีนตัวเต็ม: 李強; พินอิน: Lǐ qiáng; เกิด 23 กรกฎาคม ค.ศ. 1959) เป็นนักการเมืองที่ดำรงตำแหน่งนายกรัฐมนตรีจีนคนที่ 8 และคนปัจจุบันตั้งแต่ 11 มีนาคม ค.ศ. 2023 ต่อจากหลี่ เค่อเฉียง เขาดำรงตำแหน่งสมาชิกอันดับสองของคณะกรรมการประจำโปลิตบูโรของพรรคคอมมิวนิสต์จีนตั้งแต่เดือนตุลาคม ค.ศ. 2022 ก่อนหน้านี้เขาดำรงตำแหน่งเลขาธิการพรรคประจำนครเซี่ยงไฮ้ระหว่างปี ค.ศ. 2017 ถึง ค.ศ. 2022 เลขาธิการพรรคประจำมณฑลเจียงซูระหว่างปี ค.ศ. 2016 ถึง ค.ศ. 2017 และผู้ว่าการมณฑลเจ้อเจียงตั้งแต่ ค.ศ. 2012 ถึง ค.ศ. 2016
หลี่เข้าร่วมพรรคคอมมิวนิสต์จีนในปี ค.ศ. 1983 เขาเริ่มดำรงตำแหน่งเลขาธิการสันนิบาตเยาวชนคอมมิวนิสต์แห่งรุ่ยอาน มณฑลเจ้อเจียงเป็นครั้งแรก ต่อมารับราชการในกรมกิจการพลเรือนประจำมณฑล ต่อมาเขาได้เป็นเลขาธิการพรรคประจำเมืองหย่งคัง, เวินโจว และต่อมาเป็นรองเลขาธิการพรรคประจำมณฑล เขากลายเป็นผู้ว่าการมณฑลเจ้อเจียงในปี ค.ศ. 2012 ต่อมาเป็นเลขาธิการพรรคประจำมณฑลเจียงซู และสุดท้ายเป็นเลขาธิการพรรคประจำนครเซี่ยงไฮ้ในปี ค.ศ. 2017 ในปีเดียวกัน เขาได้รับการเลื่อนตำแหน่งให้เป็นสมาชิกของคณะกรรมการโปลิตบูโรของพรรคคอมมิวนิสต์จีน
ในระหว่างที่เขาดำรงตำแหน่งในเซี่ยงไฮ้ เขาได้เปิดตลาดหลักทรัพย์เซี่ยงไฮ้ STAR Market เพื่อดูแลการลงทุนจากต่างประเทศในเมือง ซึ่งได้ผ่อนปรนข้อกำหนดสำหรับผู้อพยพในการขอใบอนุญาตอยู่อาศัย และสร้างเมืองใหม่ 5 เมืองเพื่อลดปัญหาการขาดแคลนที่ดิน นอกจากนี้ เขายังสั่งปิดเมืองเซี่ยงไฮ้เป็นเวลา 2 เดือนในปี ค.ศ. 2022 เพื่อป้องกันการแพร่ระบาด ซึ่งสร้างความเสียหายอย่างรุนแรงต่อเศรษฐกิจท้องถิ่นและถูกวิพากษ์วิจารณ์ อย่างไรก็ตาม เขาได้รับการเลื่อนตำแหน่งเป็นคณะกรรมการประจำโปลิตบูโรในปี ค.ศ. 2022 และกลายเป็นนายกรัฐมนตรีในปี ค.ศ. 2023
หลี่ทำงานร่วมกับเลขาธิการพรรคคอมมิวนิสต์จีนคนปัจจุบัน สี จิ้นผิง ที่เจ้อเจียง เขาถูกมองว่าเป็นพันธมิตรที่ใกล้ชิดกับสี แม้ว่าเขาจะใกล้ชิดกับสี แต่โดยทั่วไปแล้วหลี่ก็ยังถูกมองว่าเป็นมือโปรด้านธุรกิจอีกด้วย
หลี่ เค่อย่ง

หลี่ เค่อย่ง (จีน: 李克用; พินอิน: Lǐ Kèyòng) (24 ตุลาคม ค.ศ. 856 - 24 กุมภาพันธ์ ค.ศ. 908) เป็นผู้สำเร็จราชการทหาร ซาถัว (เจี๋ยตู้สื่อ) ในช่วงปลายราชวงศ์ถัง และเป็นกุญแจสำคัญในการพัฒนาฐานอำนาจของซาถัวปัจจุบันคือมณฑลชานซีในประเทศจีน ลูกชายของเขาคือ หลี่ ฉุนซฺวี่ (จักรพรรดิจวางจง) เป็นผู้ก่อตั้งในราชวงศ์ถังยุคหลัง ซึ่งเป็นคนแรกของราชวงศ์ที่พิชิตหลายราชวงศ์ในจีน
ภูมิหลัง

หลี่ เค่อย่ง มีแซ่เดิมว่าจูเหย (朱邪) เกิดในปี ค.ศ. 856 ในรัชสมัยของจักรพรรดิถังเซวียนจง พ่อของเขาคือหัวหน้าเผ่า ซาถัว ชื่อ จูเหย ชื่อซิน ซึ่งตอนนั้นผู้คนอาศัยอยู่ในแม่น้ำเสินอู่ (神武川,ไหลผ่าน ซั่วโจว สมัยใหม่, ภูมิภาคซานซี) แม่ของเขาแซ่ฉิน แต่ไม่ชัดเจนว่าเธอเป็นภรรยาหรือสนมของจูเหย ชื่อซินขาเป็นลูกชายคนที่สามของจูเหย ชื่อซิน
สไมล์ออฟดิอัสโนโทเรีย

| --- | --- |
สไมล์ออฟดิอัสโนโทเรีย
咲う アルスノトリア (Warau Arusunotoria)
ชื่อภาษาอังกฤษ: Smile of the Arsnotoria
สร้างโดย: นิโตรพลัส
เกม
ผู้พัฒนา: เน็กซ์นินจา
ผู้จัดจำหน่าย: กูดสไมล์คอมพานี
ดนตรีโดย: ฮิเดยูกิ อาชิซาวะ
แนว: เกมเล่นตามบทบาท
แพลตฟอร์ม: ไอโอเอส, แอนดรอยด์
วางจำหน่ายเมื่อ: 4 มีนาคม พ.ศ. 2564
มังงะ
วาราอุ อัสโนโทเรีย ซุง—!
เขียนโดย: มาซากิ ฮัตโตริ
สำนักพิมพ์: ฟูจิมิโชโบะ
นิตยสาร: ดรากอนเอจรายเดือน
กลุ่มเป้าหมาย: โชเน็ง
วางจำหน่ายตั้งแต่: 9 มิถุนายน พ.ศ. 2565 – ปัจจุบัน
จำนวนเล่ม: 1
อนิเมะโทรทัศน์
สไมล์ออฟดิอัสโนโทเรีย ดิแอนิเมชัน
กำกับโดย: นาโอยูกิ ทัตสึวะ
อำนวยการโดย: ฮาจิเมะ มารูยามะ เท็ตสึโร ซาโตมิ ไดซูเกะ มาซากิ โนบูฮิโกะ คูโรซุ โทชิฮิโกะ ซูซูกิ
เขียนบทโดย: มิโดริ โกโต
ดนตรีโดย: เรียว ทากาฮาชิ เค็ง อิโต
สตูดิโอ: ไลเดนฟิมส์
เครือข่าย: Tokyo MX, BS NTV
ฉาย:  6 กรกฎาคม พ.ศ. 2565  –  21 กันยายน พ.ศ. 2565
ตอน: 12
นวนิยาย
วาราอุ อัสโนโทเรีย ซุง—! โคโต โนะ มาโฮ โคบุตสึงากุ จิชู (เอ็กตราเซอร์ริคูลัม)
เขียนโดย: ทากาอากิ ไคมะ
สำนักพิมพ์: เอ็นเตอร์เบรน
ในเครือ: ฟามิตสึบุงโกะ
กลุ่มเป้าหมาย: ชาย
วางจำหน่าย: 29 กรกฎาคม พ.ศ. 2565
สไมล์ออฟดิอัสโนโทเรีย (ญี่ปุ่น: 咲う アルスノトリア; โรมาจิ: Warau Arusunotoria) เป็นเกมมือถือญี่ปุ่น สร้างสรรค์โดยนิโตรพลัส พัฒนาโดยเน็กซ์นินจาและเผยแพร่โดยกูดสไมล์คอมพานี เกมปล่อยเล่นทางระบบปฏิบัติการไอโอเอสและแอนดรอยด์ในเดือนมีนาคม พ.ศ. 2565  มังงะดัดแปลงโดยมาซากิ ฮัตโตริ ตีพิมพ์ในนิตยสารดรากอนเอจรายเดือน นิตยสารมังงะแนวโชเน็งของสำนักพิมพ์ฟูจิมิโชโบะในเดือนมิถุนายน พ.ศ. 2565 รวบรวมตีพิมพ์เป็นหนังสือมังงะรวมเล่ม (ทังโกบง) 1 เล่มเมื่อเดือนกันยายน พ.ศ. 2565 ซีรีส์อนิเมะโทรทัศน์ดัดแปลงผลิตโดยสตูดิโอไลเดนฟิมส์ ออกอากาศตั้งแต่เดือนกรกฎาคมถึงกันยายน พ.ศ. 2565
แหล่งข้อมูลอื่น

เว็บไซต์ทางการของเกม (ญี่ปุ่น)
เว็บไซต์ทางการของอนิเมะ (ญี่ปุ่น)
อนิเมะ สไมล์ออฟดิอัสโนโทเรีย ที่ปีลีปีลี
สไมล์ออฟดิอัสโนโทเรีย (อนิเมะ) ที่เครือข่ายข่าวอนิเมะ
ศาสนาพุทธในประเทศภูฏาน
ประวัติยุคเริ่มต้น

ช่วง พ.ศ. 1200 พระเจ้าจักกยาลโป สู้รบกับพระเจ้านวเช ทางตอนใต้ของภูฏาน ทำให้พระโอรสของพระเจ้าจักกยาลโปสิ้นพระชนม์ในสนามรบ พระองค์จึงเลิกบูชาสิ่งศักดิ์สิทธิ์ เพราะไม่ช่วยชีวิตพระโอรสของพระองค์ไว้ จากนั้นพระองค์ก็ประชวร เนื่องจากหัวหน้าภูติผีปีศาจจับวิญญาณของพระองค์ไว้ พระปัทมสัมภวะ ได้เดินทางมาจากเนปาลเพื่อช่วยปราบผีให้ โดยท่านขอ "ซุงมา" หรือตันตระเทวี ช่วยเหลือท่านในการปราบผี พระเจ้าจักกยาลโปจึงได้พระราชทานพระธิดาผู้มีลักษณะแห่ง "ฑากิณี" 21 ประการ จากนั้นท่านปัทมสัภวะจึงนำนางไปยังวัชรคูหา เพื่อทำพิธี 21 วัน ต่อมานางก็ได้ชื่อว่า "มาซิกพุมเดน" คือพระแม่องค์เดียวที่สามารถจะช่วยท่านบำเพ็ญศาสนกิจได้เป็นอย่างดี ดังนั้นพุทธศาสนาในภูฏาน จึงเป็นวัชรยาน เนื่องจากได้รับจากทิเบตโดยตรง
เมื่อเสร็จพิธีแล้ว พระเจ้าจักกยาลโปก็หายจากอาการพระประชวร จึงนิมนต์ให้ท่านปัทมสัมภวะพำนักที่เมืองพุมธัง และปวารณาทุกอย่างที่ท่านต้องการ แต่ท่านปฏิเสธ ด้วยเหตุผลว่าอยู่ประจำไม่ได้ เพราะโลกทั้งโลกเป็นที่อยู่ของท่าน ก่อนจากก็ให้กษัตริย์ทั้งสองฝ่ายประนีประนอมกันด้วยอำนาจตันตระ แล้วให้รับพุทธศาสนาเป็นศาสนาประจำชาติ จากนั้นท่านก็ได้จาริกในภูฏาน 20 แห่ง ประทับรอยบาทไว้เป็นปูชนียสถานของประเทศ ท่านปัทมสัมภวะเผยแผ่ด้วยการต่อสู้กับปีศาจร้ายจนตายหมด ที่เหลือก็เป็น "ธรรมบาล 8 ตน" ซึ่งนับถือพระพุทธศาสนาแล้วปกป้องคุ้มครองศาสนาด้วย
กำเนิดนิกายดรุกปะกัคยุ

จากนั้นมา ปี พ.ศ. 1763 ลูกศิษย์ของอาจารย์สังปกยาเล เมืองดรุกราลุง ได้มาเผบแผ่หลักธรรม "นิกายดรุกปะกัคยุ"ในภูฏาน ในระหว่างทาง ท่านได้ปราบปีศาจที่ทำให้จามรีตัวหนึ่ง ออกลูกมีศีรษะเป็นงูได้สำเร็จ ชาวบ้านจึงเลื่อมใส และให้ท่านสอนหลักธรรมให้ จากนั้นท่านได้ไปเมืองทิมพู ท่านได้พบสตรีวัย 21 ปี ซึ่งมีลักษณะฑากิณี 21 ประการ จึงได้แต่งงานกับนาง แล้วพานางไปอยู่ที่ทิมพู มีบุตรชาย 5 คน บุตรี 1 คน ระหว่างนั้นท่านก็ได้สอนหลักธรรม และการปราบปีศาจ จนลูกชายได้ครองเมืองทั้ง 4 เป็นผู้นำศาสนจักร และอาณาจักรดั่งทิเบต และสร้าง ซอง สถานที่สำคัญประจำเมืองตน ท่านมรณภาพด้วยยาพิษของลูกศิษย์ลามะลักปะ คู่อริเก่าส่งมาแก้แค้น
ท่านงาวังนัมเยล

ปี พ.ศ. 2112 ท่านงาวังนัมเยล ผู้นำนิกายดรุกปะกัคยุ เป็นอวตารของคุงเกนปัทมะการ์โป ระหว่างการนั่งสมาธิ 3 ปี มีรูปปั้นบิดา และเทพเจ้าปรากฏตัว และบอกให้ท่านรวบรวมอาณาจักรภูฏาน ให้เป็นหนึ่งเดียว ดังนั้นจึงได้เดินทางมายังภูฏาน ระหว่างทาง กอนวังโซเลม ผู้ครองนครกลาสา นิมนต์ให้ท่านสอนหลักธรรมและอวยพรให้ชาวเมืองของตน จากนั้นท่านก็ได้เดินทางต่อมายังทิมพู มีเทพเคนเยชาบามิเลนปรากฏตัวมาบอกท่านว่า ภูฏานต้องการให้ท่านอยู่เพื่อป้องกันศัตรูรุกราน ท่านเดินทางไปยังพาโรแล้วสอนหลักธรรมนิกายดรุกปะกัคยุอย่างเป็นทางการ แต่ก็มีท่านสังเดสีโชนัมเยลที่เคยมาแย่งพระบรมสารีริกธาตุยกพลมารุกราน แต่ก็พ่ายแพ้ไปอย่างราบคาบ ชาวเมืองกล่าวว่ามีเทพช่วยบัญชาการรบ และก็เห็นงาวังนัมเยลออกบัญชาการรบขณะนั่งสมาธิ มีฝูงแร้งรอบินกินซากศพของทหารฝ่ายข้าศึก จากนั้นท่านก็ได้มอบทังคุซองจากท่านเทวังเทนซิน ท่านก็ได้ถวายพระอวโลกิเตศวร แกะสลักด้วยไม้จันทน์ตอบแทน รูปแกะสลักนี้ศักดิ์สิทธิ์เนื่องจากเกิดเพลิงไหม้ครั้งใหญ่ ท่านสามารถรวบรวมเมืองน้อยใหญ่ได้ จนได้ฉายาว่า ซับดรุง ซึ่งหมายความว่า ผู้ที่ทุกคนต้องยอมสิโรราบให้ จากนั้นก็ได้วางรากฐานการปกครองของภูฏานด้วยกฎหมายทางพุทธจักร และทางอาณาจักร เนื่องจากมีอำนาจทั้งสองด้าน ท่านได้สร้างสถานที่สำคัฐไว้หลายแห่งเช่น พูนาคาซอง (สถานที่ประกอบพิธีสถาปนาสังฆราช) เป็นต้น ส่วนกษัตริย์เนปาล ซึ่งเลื่อมใสได้ถวายสถูปโพธินาถ และสถูปสวยัมภูวนาถ ครั้งหนึ่งที่พระองค์ได้ไปสร้างซองที่ชื่อว่า "ซิมโทกาซอง" แล้วพำนักที่นั่นจนมีบุตรกับนางทรีชัม คอลการ์ ดอร์มา บุตรนั้นก็ศึกษาคำสอนของนิกายดรุกปะกัคยุ เช่นกัน พุทธศาสนานั้น ทำให้ชาวภูฏาน เต็มไปด้วยความโอบอ้อมอารี จริงใจ และน่าคบค้าสมาคม
การปกครองของคณะสงฆ์

การปกครองของคณะสงฆ์ภูฏาน แบ่งออกเป็น 5 ชั้นปกครอง คือ
เจเคนโป เป็นชั้นปกครองสูงสุด สมเด็จพระสงฆราช ชั้นสูงสุดนี้ห่มผ้าได้ทุกสี ชั้นสูงสุดนี้พระมหากษัตริย์จะสถาปนาในสถานที่ศักดิ์สิทธิ์ของอาณาจักร และศาสนจักร ชาวภูฏานเรียกว่า พูนาคาซอง
เคนโป เป็นชั้นรองมาจากสังฆราช หรือเรียกอีกอย่างหนึ่งคือ รินโปเชผู้อวตารมาเกิด ห่มผ้าปนทุกสี
ลามะ เป็นชั้นรองจากเคนโป เป็นอาจารย์ที่ทรงความรู้ ห่มผ้าสีเหลืองปนแดง
โลแพน เป็นชั้นรองลงมาจากลามะ เป็นพระที่มความรู้บ้างแล้ว ห่มผ้าสีเหลือง
เกลอง เป็นชั้นรองลงมาจากโลแพน เป็นชั้นสามัญ แต่ก็มีเกลองชั้น ตรี โท เอก ด้วย เกลองนี้ ห่มผ้าสีแดง
วิธีเลื่อนชั้นนี้ก็จะทำการสอบคัดเลือก แม้การปกครองทางอาณาจักรจะเหมือนกับทิเบตในช่วงแรก จากนั้นมาก็มีการแยกปกครองทั้งฝ่ายพุทธจักร และอาณาจักร แต่ลามะก็มีที่นั้งในสภา 10 ที่นั่ง ทำให้ลามะมีบทบาทในการปกครองประเทศ
ความเชื่อของชาวภูฏาน

ชาวภูฏานมีสัญลักษณ์หลายชนิด เช่น ปลาคู่ แจกันสมบัติ คือ พระธรรม และธงชัยเป็นต้น โดยเฉพาะธงชัยเป็นเครื่องหมายชนะมาร รวมทั้งสิ่งชั่วร้ายทั้งปวง ก่อนที่พระพุทธศาสนาจะตั้งมั่นในภูฏานต้องสู้กับภูติผีปีศาจมากมาย แม้ชาวศรีลังกา และชาวไทยวนก็นิยมใช้ธงชัยนี้ ในพุทธพิธีเช่นเดียวกัน แต่เรียกว่า พระบฏ ซึ่งจะจารึกหลักธรรมไว้บนแผ่นผ้า แล้วติดไว้เป็นทิวในพุทธสถาน เพื่อเป็นการประกาศหลักธรรมให้ลอยไปกับสายลม หรือป้องกันปีศาจ
วัตรปฏิบัติของพระภิกษุในภูฏาน

เริ่มจากตื่นนอนเวลา 4.00 น. สวดมนต์จนย่ำรุ่ง ฉันอาหารเช้าซึ่งเป็นนม น้ำชาและอาหารว่าง จากนั้นเรียนธรรมะจนเพลจึงฉันข้าวแล้วเรียนต่อจนถึงค่ำ โดยแทรกอาหารว่างได้ตั้งแต่เย็นถึงค่ำ อาหารว่างมักเป็นข้าวโพดอบ ข้าวเกรียบ ข้าวเม่า พระเณรนิยมฉันหมากแต่ห้ามสูบบุหรี่เด็ดขาด ส่วนเมรัยอาจดื่มได้บ้างตามฤดูกาล พระต้องเรียนพระธรรมอย่างน้อย 3 ปี 3 เดือน 3 วัน จึงจะออกสั่งสอนชาวบ้านได้
พระภิกษุในอดีตมีภรรยาได้ แต่ในปัจจุบันถ้าจะมีภรรยาต้องสึกเสียก่อน พระเณรทุกรูปได้รับเงินอุดหนุนจากรัฐบาลเดือนละ 200 นูตรัม นอกจากรายได้จากการอุปถัมภ์ของรัฐบาลแล้ว พระยังมีรายได้จากจากการบริจาคในพิธีกรรมต่างๆ โดยเฉพาะพิธีที่เกี่ยวข้องกับการตาย ชาวภูฏานนิยมบริจาคมากจนบางครั้งกลายเป็นหนี้สิน รัฐบาลต้องออกกฎหมายควบคุมการบริจาค
ดูเพิ่ม

ยิดัม
พุทธศาสนาในทิเบต
หม่อมราชวงศ์จันทร์แรมศิริโชค จันทรทัต

| หม่อมราชวงศ์จันทร์แรมศิริโชค จันทรทัต |
| --- | --- |
เกิด: 21 กรกฎาคม พ.ศ. 2473
เสียชีวิต: 25 มกราคม พ.ศ. 2553 (79 ปี)
มีชื่อเสียงจาก: ผู้อำนวยการธนาคารออมสิน
คู่สมรส: โอนอ่อน จันทรทัต ณ อยุธยา
บุตร: 2 คน
บิดามารดา: หม่อมเจ้าจันทรศิริปริวัตร จันทรทัต  หม่อมจรูญ จันทรทัต ณ อยุธยา
หม่อมราชวงศ์จันทร์แรมศิริโชค จันทรทัต (21 กรกฎาคม พ.ศ. 2473 - 25 มกราคม พ.ศ. 2553) เป็นผู้อำนวยการธนาคารออมสินคนที่ 7 ดำรงตำแหน่งระหว่าง พ.ศ. 2528 - พ.ศ. 2533
ประวัติ

หม่อมราชวงศ์จันทร์แรมศิริโชค จันทรทัต เป็นโอรสของหม่อมเจ้าจันทรศิริปริวัตร จันทรทัตกับหม่อมจรูญ จันทรทัต ณ อยุธยา เกิดเมื่อวันที่ 21 กรกฎาคม พ.ศ. 2473 ในวัยเด็กท่านอยู่กับคุณตาคุณยายที่กรุงเทพฯ เรียนโรงเรียนประจำ มีโอกาสสอบชิงทุนได้ไปเรียนที่อังกฤษ
การทำงาน

หม่อมราชวงศ์จันทร์แรมศิริโชค จันทรทัต เริ่มรับราชการที่กระทรวงการคลัง ประจำกองเงินตราต่างประเทศ เมื่อวันที่ 17 พฤษภาคม พ.ศ. 2498 และรับราชการมาเรื่อย ๆ จนกระทั่งเมื่อวันที่ 25 กรกฎาคม พ.ศ. 2503 ได้เลื่อนเป็นหัวหน้าแผนกรัฐวิสาหกิจ กองควบคุมรายได้ ในปี พ.ศ. 2528 ได้ดำรงตำแหน่งผู้อำนวยการธนาคารออมสินคนที่ 7 ดำรงตำแหน่งระหว่าง พ.ศ. 2528 - พ.ศ. 2533 ต่อจากนายดุษฎี สวัสดิ์–ชูโต
ครอบครัว

หม่อมราชวงศ์จันทร์แรมศิริโชค จันทรทัต สมรสกับ โอนอ่อน จันทรทัต ณ อยุธยา (สกุลเดิม:ศิริวรรณ)
หม่อมหลวงจันทรจุฑา จันทรทัต สมรสกับ ศกลวรรณ ค้าเจริญ
ปิ่นจันทรา จันทรทัต ณ อยุธยา
หม่อมหลวงจันทรขจร จันทรทัต
เครื่องราชอิสริยาภรณ์

พ.ศ. 2526 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2523 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2514 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2523 –  เหรียญจักรพรรดิมาลา (ร.จ.พ.)
สมเด็จพระเจ้าบรมวงศ์เธอ เจ้าฟ้าอิศริยาลงกรณ์

| สมเด็จพระเจ้าบรมวงศ์เธอ เจ้าฟ้าอิศริยาลงกรณ์ |
| --- | --- |
สมเด็จพระเจ้าบรมวงศ์เธอ ชั้น 5 เจ้าฟ้าชั้นเอก
ประสูติ: 4 กันยายน พ.ศ. 2422 พระบรมมหาราชวัง กรุงเทพพระมหานคร
สิ้นพระชนม์: 25 กันยายน พ.ศ. 2422 (0 ปี 21 วัน) พระบรมมหาราชวัง กรุงเทพพระมหานคร
ราชวงศ์: จักรี
พระบิดา: พระบาทสมเด็จพระจุลจอมเกล้าเจ้าอยู่หัว
พระมารดา: สมเด็จพระศรีสวรินทิราบรมราชเทวี พระพันวัสสาอัยยิกาเจ้า
สมเด็จพระเจ้าบรมวงศ์เธอ เจ้าฟ้าอิศริยาลงกรณ์ (4 กันยายน พ.ศ. 2422 — 25 กันยายน พ.ศ. 2422) เป็นพระราชโอรสในพระบาทสมเด็จพระจุลจอมเกล้าเจ้าอยู่หัวกับสมเด็จพระศรีสวรินทิราบรมราชเทวี พระพันวัสสาอัยยิกาเจ้า เป็นพระโสทรานุชาในสมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร เป็นพระโสทรเชษฐภาดาในสมเด็จพระมหิตลาธิเบศร อดุลยเดชวิกรม พระบรมราชชนก และเป็นพระปิตุลาในพระบาทสมเด็จพระปรเมนทรมหาอานันทมหิดล พระอัฐมรามาธิบดินทร และพระบาทสมเด็จพระมหาภูมิพลอดุลยเดชมหาราช บรมนาถบพิตร
พระประวัติ

สมเด็จพระเจ้าบรมวงศ์เธอ เจ้าฟ้าอิศริยาลงกรณ์ ประสูติวันพฤหัสบดี แรม 4 ค่ำ เดือน 10 ปีเถาะ เอกศก จ.ศ. 1241 ตรงกับวันที่ 4 กันยายน พ.ศ. 2422 พระบาทสมเด็จพระจุลจอมเกล้าเจ้าอยู่หัวพระราชทานพระนามว่า สมเด็จพระเจ้าลูกยาเธอ เจ้าฟ้าอิศริยาลงกรณ์ บรมนริศรสมบัติเทวราช จุฬาลงกรณ์นาถปรมางกูร สมบูรณอุกฤษฐศักดิ์ อุโภตปักษ์วิสุทธิพงศ์ มหามกุฎราชรวิวงศ์วราวัตรลักษณสมบัติ ขัตติยราชกุมาร
สมเด็จพระเจ้าบรมวงศ์เธอ เจ้าฟ้าอิศริยาลงกรณ์ สิ้นพระชนม์ในเขตพระราชฐานชั้นใน เมื่อวันพฤหัสบดี ขึ้น 10 ค่ำ เดือน 11 ปีเถาะ เอกศก จ.ศ. 1241 ตรงกับวันที่ 25 กันยายน พ.ศ. 2422 พระชันษา 21 วัน ได้เชิญพระศพออกทางประตูพรหมศรีสวัสดิ์ไปตั้งยังหอธรรมสังเวช
หลังพระองค์สิ้นพระชนม์ครบ 100 วัน พระบาทสมเด็จพระจุลจอมเกล้าเจ้าอยู่หัว และพระราชเทวีทรงสถาปนาพระพุทธรูปปางสมาธิ เพื่ออุทิศส่วนกุศลแด่สมเด็จพระเจ้าลูกยาเธอ เจ้าฟ้าอิศริยาลงกรณ์ โดยโปรดให้ประดิษฐานพระพุทธรูปองค์นั้นไว้ที่ศาลาการเปรียญ วัดนิเวศธรรมประวัติราชวรวิหาร ปัจจุบันอัญเชิญไปไว้ในพระอุโบสถวัดนิเวศธรรมประวัติ ตำบลบ้านเลน อำเภอบางปะอิน จังหวัดพระนครศรีอยุธยา
ในการบำเพ็ญพระราชกุศลทุกวันที่ 31 พฤษภาคม เพื่ออุทิศถวายสมเด็จพระนางเจ้าสุนันทากุมารีรัตน์ และสมเด็จพระเจ้าลูกเธอ เจ้าฟ้ากรรณาภรณ์เพชรรัตน์ที่พระที่นั่งไพศาลทักษิณ พระบาทสมเด็จพระเจ้าอยู่หัวโปรดให้เชิญพระอัฐิสมเด็จพระเจ้าลูกเธอ เจ้าฟ้าพาหุรัตมณีมัย พระรูปสมเด็จพระเจ้าลูกยาเธอ เจ้าฟ้าอิศริยาลงกรณ์ พระอัฐิสมเด็จพระเจ้าลูกยาเธอ เจ้าฟ้าตรีเพ็ชรุตม์ธำรง พระรูปสมเด็จพระเจ้าลูกเธอ เจ้าฟ้าวิจิตรจิรประภา พระอัฐิพระอรรคชายาเธอ พระองค์เจ้าเสาวภาคย์นารีรัตน์ออกตั้งด้วย ดังปรากฏในจดหมายเหตุพระราชกิจรายวันว่า
"...เจ้าพนักงานเชิญพระอังคารขึ้นยานุมาศมีกระบวนแห่เทวดาเครื่องสูงกลองชะนะไปลงท่าพระ เชิญพระอังคารลงเรือชัย ๒ ลำมีเรือแห่ไปลอยที่หน้าวัดปทุมคงคาตามอย่างโบราณประเพณี แล้วกระบวนแห่ซึ่งเชิญพระอังคารไปส่งลงเรือ แล้วกลับเข้ามารับพระบรมอัฏฐิจากพระบรมมหาราชวัง เชิญออกพระที่นั่งทรงธรรมสดับปกรณ์ดังเช่นแต่ก่อน พระบรมอัฏฐิที่เชิญออกมาวันนี้ พระบาทสมเด็จพระจอมเกล้าเจ้าอยู่หัว ๑ สมเด็จพระเทพศิรินทรามาตย์ ๑ เชิญสถิตย์บนบุษบกทองคำเปลวกลางพระที่นั่งทรงธรรม สมเด็จพระเจ้าน้องนางเธอ เจ้าฟ้าจันทรมณฑล สมเด็จพระเจ้าลูกเธอ เจ้าฟ้าอิศริยาลงกรณ์ พระองค์เจ้าอุณากรรณอนันตนรไชย พระองค์เจ้าอิศรวงศ์วรราชกุมาร พระองค์เจ้านภางค์พิพัทธพงศ์ เชิญสถิตย์ในบุษบกห้ายอดแล้วพระราชทานรางวัลเจ้านายข้าราชการที่ถวายของในการพระเมรุ แล้วเสด็จขึ้นข้างใน…"
พระเกียรติยศ

| ธรรมเนียมพระยศของ สมเด็จพระเจ้าบรมวงศ์เธอ เจ้าฟ้าอิศริยาลงกรณ์ |
| --- | --- |
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ